ការសំភាសន៍របស់ លន់ កែវ

ក. អ្នកដែរសំភាសន៍គេមានឈ្មោះថា ជាងសុីអ៊ាវ ខ. អ្នកដែរអោយគេសំភាសន៍មានឈ្មោះថា លន់ កែវ ៕

ក. ចឹងជាដំបូងខ្ញុំសូមជំរាប់សួរមីងផងដែរចឹងសំរាប់ខ្ញុំអរគុណមីងដែរបានអោយខ្ញុំមកសំភាសន៍ដែរទាក់ទងជាមួយពង់ប្រវត្តិរបស់មីងហាសមីងហើយការសំភាសន៍នេះត្រូវបានរៀបចំឡើងដោយសកលវិទ្យាល័យដែរនៅសហរដ្ឋអាមេរិចដែរមានឈ្មោះថាBYU ហើយដោយសារតែសកលវិទ្យាល័យមានគោលបំណងចង់រក្សាប្រវត្តិប្រជាជនខ្មែរទាំងអស់ទុកអោយកូនចៅជំនាន់ក្រោយដើម្បីស្គាល់ពីប្រវត្តិដូនតាហាសមីងចឹងពេលដែរខ្ញុំសំភាសន៍មីងខ្ញុំនឹងដាក់ការសំភាសន៍មីងទៅក្នុវេបសាយសាលាដែរមានឈ្មោះថា [www.cambodianoralhistories.byu.edu](http://www.cambodianoralhistories.byu.edu) ហាសមីងចឹងយល់ព្រមដើម្បីអោយខ្ញុំដាក់ការសំភាសន៍របស់មីងទៅក្នុងវេបសាយរបស់សាលាអត់មីង

ខ. មានថីយល់ព្រមតា

ក. សំរាប់ខ្ញុំខ្ញុំឈ្មោះថាជាង សុីអ៊ាវ ហើយការសំភាសន៍នឹងធ្វើនៅថ្ងៃ08 ខែធ្នូរ ឆ្នាំ2017ចឹងធ្វើនៅភូមិសន្សំកុសលទី2 សង្កាត់បឹងទំពុន ខ័ណ្ឌមានជ័យទីក្រុងភ្នំពេញចឹងសំរាប់មីងឈ្មោះពេញរបស់មីងមានឈ្មោះអីគេដែរមីង?

ខ. ឈ្មោះរបស់ខ្ញុំគឺលន់ កែវ

ក. ឈ្មោះថាលន់ កែវ ប៉ុន្តែមានឈ្មោះហៅក្រៅអីទៀតទេអ្នកមីង?

ខ. អត់មានទេ

ក. ចឹងអត់មានទេណមីង ចឹងមីងតាំងពីក្មេងរហូតដល់អាឡូវមីងប្រើតែឈ្មោះមួយនឹងគត់?

ខ. ចាមានតែឈ្មោះមួយនឹងទេ

ក. ចឹងសព្វថ្ងៃមីងមានអាយុប៉ុន្មានដែរមីង?

ខ.​ ខ្ញុំមានអាយុ49ឆ្នាំចូល50ឆ្នាំហើយ

ក. អាយុ49ឆ្នាំខចូល50ឆ្នាំ ចុះមីងកើតនៅឆ្នាំណាដែរមីង?

ខ. កើតនៅក្នុងឆ្នាំ1968

ក. ចុះបើគិតពីឆ្នាំច័ន្ទគតិហាសមីងមីងកើតនៅឆ្នាំខ្មែរឆ្នាំច័ន្ទគតិហាសដូចជាឆ្នាំជូត ឆ្នាំឆ្លូវ ឆ្នាំខាល ឆ្នាំរោង ឆ្នាំម្សាញ់ អីហាសតើមីងកើតនៅឆ្នាំណាដែរមីង?

ខ. មីងកើតនៅឆ្នាំរកា

ក. មីងកើតនៅឆ្នាំរកានេះមីងនេះ ចុះមីងកើតនៅកន្លែងណាដែរមីងដូចជានៅខេត្តណា ដូចជានៅភូមិ ឃុំឈ្មោះអីគេ?

ខ. កាលកំណើតកើតម៉ងហេសកើតនៅកំពត់

ក. កើតនៅកំពត់ ចុះភូមិ ឃុំមីងមានស្គាល់ទេ?

ខ. កើតនៅភូមិក្រាំងចេក

ក. កើតនៅភូមិក្រាំងចេក ចុះនៅឃុំអីគេដែរមីង?

ខ. មិនសូវច្បាស់ទេដូចជាទីនីទូកមាស

ក. ឃុំទីនីទូកមាស ចុះនៅស្រុកអីគេដែរមីង?

ខ. មីងដឹងតែឃុំក្រាំងចេកទេព្រោះមីងមកពីនោះតាំងពីក្មេងមកតាំងពីយើងបែកឆ្នាំ1979នឹងមក

ក. បាទមីងចឹងស្រុកមីងមិនដឹងទេដឹងតែនៅខេត្តកំពត់?

ខ. ដឹងតែខេត្តកំពត់ ស្រុកមានតែទីនីទូកមាស​នឹងភូមិក្រាំងចេកនឹង

ក. អូចឹងមានតែនៅភូមិក្រាំចេក ឃុំទីនីទូកមាស

ខ. តែកំនើតកើតនៅម៉ង់គឺនៅក្រាំងចេក

ក. ចុះមីងមានបងប្អូនប៉ុន្មាននាក់ដែរមីង?

ខ. មីងមានបងប្អូន4នាក់

ក. ចុះមីងជាកូនទីប៉ុន្មានដែរមីង?

ខ. មីងជាកូនទី1

ក. ចុះមានស្រីប៉ុន្មាន ហើយប្រុស ប៉ុន្មានដែរមីង?

ខ. មានប្រុសតែ1នាក់

ក. ចឹងមានប្រុស1នាក់ នឹងស្រី3នាក់ ចុះមីងអាចរៀបរាប់ឈ្មោះពីបងប្អូនរបស់មីងបានទេមីង?  
ខ. បានតា

ក. ថាមីងជាកូនទីប៉ុន្មានហើយចុះប្អូនៗរបស់មីងមានឈ្មោះអីគេខ្លះដែរមីង?

ខ. ឈ្មោះបឿនជាកូនទី2

ក. ឈ្មោះបឿនជាកូនទី2 ចុះកូនទី3 ?

ខ. កូនទី3 ឈ្មោះដា កូនទី4 ឈ្មោះដេត

ក. ហើយប្អូនទី4ឈ្មោះដេត ចុះមីងមានចាំសាប់រឿងអីគេខ្លះជាមួយពួកគាត់អត់មីង តើមីងមានចាំសាច់រឿងអីគេខ្លះកាលមីងរស់នៅជាមួយពួកគាត់ដែរទេមីង?

ខ. ចាំសាច់រឿងអីទៅមីងដូចជាមិនសូវយល់?

ក. ចង់និយាយថាសាច់រឿងអីដែរអនុស្សាវរីយ៍អីដែរមីងចាំថាបានធ្វើអីគេខ្លះជាមួយពួកគាត់ចឹងហាស?

ខ. មីងកាលនៅជាមួយប្អូនៗដូចថារកសុីចិញ្ចឹមប្អូនរកសុីចិញ្ចឹមបងប្អូនឪពុកម្ដាយចឹងហាស

ក. បាទអត់មានធ្វើអីផ្សេងទៀតទេណមីង មានអីគេខ្លះដែរសប្បាយជាមួយពួកគាត់រឺមានបញ្ហាអីគេខ្លះដែរមានកើតទុកជាមួយពួកគាត់អីអត់ចឹងហាស?

ខ.​​ អត់មានទេដឹងថាប្អូនៗវានៅតូចៗដល់ពេលពួកវាមានប្ដីមានប្រពន្ធអីអស់ទៅធម្មតាៗ

ក. អរហើយធម្មតាៗទេណមីងណ ចុះម្ដាយរបស់មីងគាត់មានឈ្មោះអីគេដែរមីង?

ខ. ម្ដាយរបស់គាត់មានឈ្មោះថាខន

ក. ត្រកូលអីគេខនឈ្មោះពេញរបស់គាត់អីគេវិញដែរ?

ខ. ម្ដាយរបស់មីងឈ្មោះពេញរបស់គាត់យាយខននឹងម៉ង់ អត់មានឈ្មោះប្រែដូរដោះអីអត់មានទេ

ក. ចុះឪពុករបស់មីងមានឈ្មោះអីគេដែរមីង?

ខ. គាត់មានឈ្មោះថាប៉ាត់

ក. ឈ្មោះប៉ាត់ចឹងម៉ង់ហោសមីងឈ្មោះតាប៉ាត់ចឹងម៉ង់មីង?

ខ.​ ឈ្មោះតាប៉ាត់

ក. ចុះមីងមានដឹងថាម្ដាយរបស់មីងគាត់មានអាយុប៉ុន្មានហើយអាឡូវនឹងហោសមីង?

ខ. ម្ដាយរបស់មីងកាលពីគាត់ស្លាប់គាត់អាយុសែសិបឆ្នាំជាងដល់ពេលយើងសព្វថ្ងៃប្រហែលជាអាយុចិតជាងអីនឹងមើលទៅ គ្រានតែដឹងថាគាត់មានឆ្នាំចរ ចឹងបានមីងអត់ច្បាស់ទេទាល់តែសួរអំពីម្ដាយមីងចាតែទៅខែ4នេះដឹងហើយ

ក. បាទមីងអានឹងគ្រាន់តែយើងស្មានៗសិនទេណមីង ចុះឪពុករបស់មីង?

ខ. ឪពុករបស់គាត់ត្រូវគេសំលាប់តាំងពីជំនាន់អាពតតាំងពីមីងនៅតូចម៉េសហោស

ក. ចឹងមានន័យថាមីងមិនដឹងថាគាត់មានអាយុប៉ុន្មាននោះទេ?

ខ. គាត់ក៏ប្រហែលជាចិតជាងដែរ

ក. អាចចិតក្រាស់អត់មីង?

ខ. នឹងហើយ នឹងមានតែចិតក្រាស់នឹងហើយ

ក. រួចចុះគាត់ឆ្នាំខ្មែរហោសមីង?

ខ. មីងមិនដឹងទេ

ក. ឆ្នាំខ្មែរដូចជាឆ្នាំជូត ឆ្នាំឆ្លូវ ឆ្នាំខាល ឆ្នាំថោះមីងមានដឹងទេ?

ខ. មីងមិនដឹងសោះម៉ង់

ក. អត់ដឹងទេណមីង ចុះមីងមានដឹងថាពួកគាត់កើតនៅណាអីណាទេមីង?

ខ. ពួកគាត់កើតនៅឪពុកមីងគាត់កើតនៅទីនីទូកមាសនឹងម៉ង់ចំណែកម្ដាយរបស់មីងគាត់កើតនៅព្រៃវែង នៅស្នាយពុល

ក. អត់ទេចង់និយាយថាឪពុកគាត់កើតនៅទីនីទូកមាស តើកើតនៅភូមិអី ឃុំអីដែរមីង?

ខ. កើតនៅឃុំទីនីទូកមាស នៅភូមិក្រាំងចេកនឹង

ក. ចុះគាត់នៅស្រុកអីមីងមានដឹងទេ?

ខ. មីងមិនដឹងដែរមិនដឹងថាស្រុកអីគេទេមីងមកទីនេះតាំងពីក្មេងៗមីមិនដឹងទេធម្មតានៅក្មេងអាយុ5-6ឆ្នាំអីមិនដឹងអីទេ

ក. តែដឹងតែខេត្តកំពត់?

ខ. នឹងហើយដឹងតែនៅខេត្តកំពតនៅភូមិក្រាំងចេកមីងដឹងតែប៉ុណ្ណឹង

ក. ហើយចុះម្ដាយរបស់មីងគាត់កើតនៅណាដែរមីង?

ខ. គាត់កើតនៅស្នាយពុល

ក. គាត់កើតនៅស្នាយពុលនៅភូមិអី ឃុំអីដែរ?

ខ. ឃុំរកា ភូមិស្នាយពុលនឹងម៉ង់

ក. ចុះនៅស្រុកអីគេដែរមីង?

ខ. នៅស្រុកពារាំង ខេត្តព្រៃវែង

ក. ចុះមីងឪពុករបស់មីងកាលគាត់នៅរស់ហាសដូចជាគាត់ចិញ្ចឹមជីវិតនឹងក្រុមគ្រួសារហាសតើគាត់រកសុីអីគេខ្លះសំរាប់ចិញ្ចឹមជីវិតដែរហាសមីង?

ខ. គាត់ធ្វើការ

ក. គាត់ធ្វើការហោសមីង ចុះគាត់ធ្វើការងារអីគេវិញមីង?

ខ. កាលណុងគាត់ធ្វើទាហ៊ានលឺតែម្ដាយគាត់និយាយដែរ

ក. ចឹងគាត់ធ្វើទាហ៊ានណមីង?

ខ. គាត់ធ្វើទាហ៊ានហើយគេយកគាត់ទៅសំលាប់ចោលកាលណុងមីងនៅតូចមីងមិនបានដឹងអីទេ ដូចជាកាលនុងគាត់អាយុប៉ុន្មាន ហើយគាត់ឆ្នាំអីមីងអត់ដឹងទេ ព្រោះបងប្អូនរបស់គាត់នៅទីនីទូកមាសហើយយើងពិបាកស្រាវជ្រាវហាសហើយដល់ពេលចឹងតាំងពីណុងមកមីងមិនដែរទៅទេ

ក. ហើយគាត់ជាមនុស្សបែបណាដែរមីងនៅក្នុងក្រុមគ្រួសារដូចជាឪពុករបស់មីងតើគាត់មនុស្សបែបណាមីង?

ខ. គាត់បងប្អូនគាត់ឪពុករបស់មីងគឺថាគាត់ធម្មតាដូចថាចូលក្នុងចំណោមគេចុះ

ក. តើគាត់កាចរឺមួយក៏ស្លូតមីង?

ខ. គាត់មិនកាចទេធម្មតាមនុស្សធ្វើនៅសម័យជំនាន់អាពតនឹងមិនគេយកទៅសំលាប់ចោលគេទុកធ្វើអី

ក. ហើយចុះម្ដាយរបស់មីងគាត់ធ្វើអីសំលាប់ចិញ្ចឹមជីវិតនៅក្នុងក្រុមគ្រួសារនៅពេលជំនាន់ណុងហាសមីង?

ខ. គាត់រកសុីធម្មតាដូចតែមីងចឹង

ក. គាត់រកសុីអីគេដែរមីង?

ខ. ដូចថាគាត់លក់អីនៅក្នុងផ្សារចឹងទៅ លក់បន្លែលក់អីនៅក្នុងផ្សារចឹងទៅ

ក. អូគាត់លក់តែបន្លែទេណមីងណ?

ខ. លក់បន្លែលក់អីទៅកាលមីងនៅក្មេងគាត់ត្រូវលក់បន្លែលក់បន្លែ គាត់ត្រូវលក់នុំបញ្ចុកកាលណុងនៅស្រុកណុងមីងនៅស្រុកផ្សារច្រើនតែលក់ដូរ

ក. បាទមីងហើយចុះតើគាត់ជាមនុស្សបែបណាដែរមីងម្ដាយរបស់មីងហាស?

ខ. ម្ដាយរបស់ហហោសមើលទៅមនុស្សគាត់ល្អហាស

ក. អរគាត់ជាមនុស្សល្អហាសណមីង ចុះតើមីងមានចងចាំសាច់រឿងអីអត់ដែរគាត់ប្រាប់មីងពីឪពុកម្ដាយរបស់មីងហាស ដូចជាមានចងចាំអីគេខ្លះកាលជំនាន់គាត់នៅជាមួយប្ដីប្រពន្ធគាត់តើមីងមានចាំអីអត់គាត់ធ្លាប់មានប្រាប់រឿងអីទៅមីងអត់?

ខ. អត់ដូចជានៅសម័យណុងកាលនៅសម័យដើមណុងកាលដែរមីងដឹងក្ដីមកដូចជាមីងមិនឃើញគាត់មិនសូវរកសុីអីទេធ្វើច្រើនហាសណាស់នៅទីនីទូកមាសនឹងហាសប្រហែលជាធ្វើស្រែ

ក. ចឹងគាត់នៅធ្វើស្រែណ?

ខ. នឹងហើយព្រោះនៅក្រាំងចេកនឹងធ្វើស្រែដែរតាបើមកសម័យមីងដឹងក្ដីមកគាត់រកសុី

ក. ចឹងគាត់រកសុីណោះមីង ចុះគាត់មានដែរប្រាប់ពីជីវិតរបស់គាត់កាលពីគាត់នៅក្មេងអីអត់មីង?

ខ. ដែល

ក. ដែលហោសមីងមីងអាបរៀបរាប់តិចមកបានអត់មីង?

ខ. ដូចថាគាត់ប្រាប់ពីជីវិតគាត់កាលពីគាត់នៅក្មេងដូចថាគាត់កាលពីនៅក្មេងគាត់បើនិយាយពីផ្លូវអាក្រក់ចុះណាស់?

ក. នឹងឪពុករបស់មីងហោសមីងរឺម្ដាយរបស់មីង?

ខ. ម្ដាយគាត់ធ្លាប់ដូចថាគាត់នឹងមានចិត្តឆេវឆាវដូចមីងចឹងដូចថាខឹងនឹងគេតាមវៃគេទៅចឹងហាស

ក. អូគាត់មានគ្នាគាត់ដែរហោស?

ខ. ចាចឹងដល់គាត់ចាស់ទៅមីងដឹងក្ដីឡើងឃើញថាម្ដាយរបស់គឺល្អហាសគាត់ល្អម៉ង់ដូចថាមនុស្សគាត់មិនមានការលោបលន់ មិនមានការចងបានរបស់ទ្រព្យរបស់គេណាទេគាត់ល្អហាស បើម៉ាបងប្អូនគាត់មើលម្ដាយរបស់មីងក្នុងចំនោមបងប្អូនរបស់គាត់6នាក់មានតែម្ដាយរបស់មីង2នាក់កាច់ជាងគេ

ក. មីងកាចជាគេហោស?

ខ. មិនមែនទេជាម្ដាយរបស់មីងជាបងប្អូនម្ដាយរបស់នឹងហាសរវាងបងប្អូនគាត់6នាក់មានមីងៗ2នាក់ដែរកាចជាងគេបើក្រៅពីណុងសុទ្ធស្លូតៗហាស

ក. ចឹងគាត់មាននិយាយអីផ្សេងទៀតអត់មីង?

ខ. អត់ទេ

ក. រួចចុះឪពុករបស់មីងកាលពីនៅក្មេងគាត់មានធ្លាប់ប្រាប់ប្រវត្តិអីកាលពីគាត់នៅក្មេងអីទៅប្រាប់មីងទេមីង?

ខ. អត់អត់ដែរមាននិយាយប្រាប់អីទៅមីងទេព្រោះមីងនៅតូចហាសមីងមិនសូវដឹងអីទេ

ក. ហើយម្ដាយរបស់មីងក៏គាត់មិនដែរប្រាប់មីងថាឪពុករបស់មីងកាលពីនៅតូចម៉េចៗដែរកាលពីនៅតូច?

ខ. គ្រាន់តែប្រាប់មីងថាឪពុករបស់មីងគេយកទៅសំលាប់ចោលដោយសារគាត់ធ្វើការធ្វើអីចឹងហាសណាស់

ក. ចុះកាលគាត់ស្លាប់នឹងកាលនៅជំនាន់ពលពតរឺនៅជំនាន់ណាដែរទៅមីង?

ខ. កាលនៅជំនាន់អាពតនឹងអែងជំនាន់អាពតនឹងហើយព្រោះអាពតយកទៅសំលាប់ចោល

ក. ហើយម្ដាយរបស់មីងគាត់នៅផុតអាពតទៀត

ខ. នឹងហើយ

ក. តើគាត់ស្លាប់នៅពេលណាដែរមីង?

ខ. កាលគាត់ស្លាប់នៅឆ្នាំ1996នឹងតា

ក. អូគាត់ទើបតែស្លាប់ឆ្នាំ1996នឹងដែរទេហោសចឹងមីង?

ខ. ចាគាត់ទើបតែស្លាប់

ក. គាត់ស្លាប់ដោយសារតែអីគេដែរមីង?

ខ. គាត់ស្លាប់ដោយសារតែគាត់ឈឺ

ក. គាត់ស្លាប់ដោយសារតែគាត់ឈឺជំងឺហោសមីង?

ខ. ចា

ក. ចុះមីងមានចាំជីដូនជីតាឪពុកម្ដាយរបស់មីងនៅខាងម្ដាយរបស់មីងហាសតើមីងមានស្គាល់ឈ្មោះគាត់អត់មីង?

ខ. មីងស្គាល់តា

ក. គាត់មានឈ្មោះអីគេខាងម្ដាយរបស់មីងហាសជាជីដូនជីតាហាស?

ខ. ជាជីតារបស់មីងឈ្មោះតាលន់នឹងជីតាហាសណាស់ ហើយយាយមានឈ្មោះថាយាយខំ

ក. នឹងខាងម្ដាយណមីង?

ខ. ខាងម្ដាយបើទួតៗទាល់តែទៅសួរតទៀតហាស

ក. ចឹងបើចងដឹងទួតទាល់តែទៅសួរតគ្នាទៅទៀត

ខ. ចាទាល់តែទៅសួរតទៅទៀត

ក. ចុះមីងមានដឹងថាថ្ងៃខែឆ្នាំកំណើតគាតើតើមីងមានដឹងថាគាត់កើតនៅថ្ងៃណាខែណាឆ្នាំណាអីអត់មីង?

ខ. មីងមិនដឹងទេ

ក. ទាំងតាទាំងយាយមីងអត់ដឹងទាំងអស់ម៉ងហោសមីង?

ខ. អត់ដឹងទាំងអស់ទាល់តែទៅសួរយាយវានៅស្រុក

ក. ចឹងចុះមីងមានដឹងរឿងខាងម្ដាយរបស់មីងគាត់ប្រាប់ពីជីតាជីដូនអីថាពួកគាត់ម៉េចៗអីអត់មីង?ចងនិយាយថាម្ដាយរបស់មីងគាត់ប្រាប់ពីយាយរបស់មីងរឺមួយក៏តារបស់មីងថាគាត់នឹងជាមនុស្សម៉េចដែរ?

ខ. អត់ដែលលឺនិយាយអីផង

ក. អត់ដែរលឺនិយាយអីផងហោសមីង?

ខ. ចាមិនដែរលឺគាត់និយាយប្រាប់អីគេផង ហើយជីដូនជីតាដូចថាគាត់ស្លាប់បាត់ទៅហើយខ្ញុំមិនដឹងថាមនុស្សគាត់នឹងរៀបម៉េចមីងមិនបានដឹងព្រោះគាត់ស្លាប់នៅក្នុងជំនាន់សម័យពលពតដែរនឹងនឹងតាតែបើយាយគាត់ទើបតែស្លាប់ដែរទេ

ក. ចុះជីដូនជីតាដូចថាយាយតាខាងឪពុកវិញហាសមីងតើមីងមានស្គាល់ឈ្មោះគាត់អត់ ព្រោះមិញសួរខាងម្ដាយអាឡូវសួរខាងឪពុកវិញហាសមីងមានដែរស្គាល់ឈ្មោះគាត់អត់?

ខ. គាត់ធា្លប់ប្រាប់ដែរតែភ្លេចឈ្មោះអស់ហើយ

ក. ចឹងគាត់កើតនៅថ្ងៃណាខែណាឆ្នាំណាមីងមិនបានដឹងទេណាមីង?

ខ. មីងមិនបានដឹងសោះ

ក. ហើយគាត់ធ្វើអីៗដូចជាធ្វើការធ្វើអីមីងមិនដែរដឹងសោះ?

ខ. មីងមិនដឹង

ក. ចុះក្រុមគ្រួសាររបស់មីងដូចជាមកសា្នក់នៅភ្នំពេញនឹងយូរនៅមីង?

ខ. មីងមករស់នៅនឹងតាំងពីឆ្នាំ1990មក

ក. តាំងពីឆ្នាំ1990ហោសមីង ចុះមីងមានសាច់ញ្ញាតិណាដែររស់នៅក្រៅប្រទេសទេមីងក្រៅពីប្រទេសខ្មែរយើងហាសមីង?

ខ. មានតា

ក. មានហោសមីងដូចជានរណាគេដែរមីង?

ខ. អាប្អូនជីដូនមួយ

ក. ប្អូនជីដូនមួយហោសមីងដូចជាគាត់នៅណាដែរមីង?

ខ. នៅអូស្រ្តាលី

ក. គាត់នៅអូស្រ្តាលីហោសមីង ចុះដូចជាខ្ញុំសុំសួរមីងតិចទៀតប្ដីរបស់មីងគាត់មានឈ្មោះអីគេដែរមីង?

ខ. ប្ដីរបស់មីងគាត់មានឈ្មោះថាតាវ៉ុន

ក. ឈ្មោះតាវ៉ុនចុះនៅពេលដែរមីងបានរៀបការនឹងគឺមីងការនៅពេលណាដែរមីង?

ខ. មីងការនៅឆ្នាំ1994

ក. នៅឆ្នាំ1994ហោសមីងចុះនៅថ្ងៃទីប៉ុន្មានខែប៉ុន្មានមីងមានចាំអត់?

ខ.​ ការនៅខែបជ្គុននៅថ្ងៃទី9ខ្មែរយើងហាសថ្ងៃទី9កើតហាសតែបើថ្ងៃបារាំងមីងមិនដឹងដឹងតែថ្ងៃទី9អត់ភ្លេចទេការនៅខែបជ្គុន

ក. ចុះនៅពេលដែរមីងការនឹងតើមីងការដោយចិត្តអែងរឺក៏ម្ដាយឪពុករបស់មីងអ្នករៀបចំអោយ?

ខ. ម្ដាយឪពុកជាអ្នករៀបចំអោយ

ក. ឪពុកម្ដាយរបស់មីងជាអ្នករៀបចំអោយនឹងតើពេលការនឹងមានជំនួនអត់មីង?

ខ. មានជំនួនដែរ

ក. ជំនួននឹងដូចជាអីគេដែរមីង?

ខ.​ មានហែកំណត់អីដែរតាហែត្រឹមត្រូវ

ក. ការអោយជំនួននឹងតើមីងមានដឹងថាអោយប៉ុន្មានអីប៉ុន្មានទេមីង ដូចជាខាងប្ដីរបស់បង្កាប់អោយខាងមីងប៉ុន្មានអីប៉ុន្មានដែរមីង?

ខ. កាលណុងបង្កាប់អោយ2000$

ក. 2000$ អូចឹងមីងការនៅឆ្នាំណាដែរមីង?

ខ. មីងការនៅឆ្នាំ1984

ក. ចឹងការនៅឆ្នាំ1984មីងអាចប្រាប់ខ្ញុំតិចបានអត់មីងទាក់ទងទៅនឹងប្ដីរបស់មីងហាសដូចជាមីងស្គាល់ប្ដីរបស់មីងហើយមីងចាប់ផ្ដើមស្រលាញ់គ្នានៅពេលណាដែរ ហើយហេតុអីបានជាមីងស្រលាញ់គ្នា?

ខ. កាលណុងមីងអត់មានស្រលាញ់គ្នាយូរផងនឹងខាងប្រុសគ្រាន់តែគេឃើញមីងគេស្រលាញ់ស្រលាញ់មីងចឹងទៅគេប្រាប់ម៉ែឪគេអោយមកដណ្ដឹងការអីចឹងហាស

ក. អូចឹងហោសមីង?

ខ. ចាដូចជាមីងស្រលាញ់គ្នាកាន់យូររាប់ឆ្នាំដូចជាគ្មានទេស្រលាញ់បានតែកន្លះខែអីនឹងការ

ក. អរប៉ុន្តែខាងឪពុកម្ដាយពួកគាត់ជាអ្នករៀបចំអោយយើង ខាងប្ដីរបស់គាត់ចូលមកសួរដល់ឪពុកម្ដាយរបស់មីងម៉ង?

ខ. នឹងហើយគេចូលសួរដល់ឪពុកម្ដាយ កាលណុងមីងបង្កាប់2000$កាលពីជំនាន់ណុងវាថ្ងៃហាសព្រោះលុយវាថ្ងៃហាស2000៛លុយខ្មេរកាលពីជំនាន់ណុងអ្នកក្រមួយចំនួនសឹងតែគ្មានផង

ក. ប៉ុន្តែប្ដីរបស់មីងកាលពីជំនាន់នោះគាត់ធូធាដែរតាហីមីង?

ខ. កាលណុងគាត់ពិបាកដែរ

ក. គាត់ពិបាកដែរតែគាត់បង្កាប់ថ្លៃ

ខ. ពេលណុង2000$

ក. គាត់បង្កាប់ថ្លៃពេលណុងដោយសារតែគាត់ចង់បានមីងហីបានគាត់បង្កាប់ថ្លៃនោះបានគាត់ចូលសួរហោស?

ខ. ចា

ក. ចុះមីងមានចេះសរសេររឺអានអក្សរខ្មែរបានល្អប៉ុណ្ណាដែរមីង?

ខ. មីងមិនចេះមីងអត់ចេះទេ

ក. ចឹងមីងមិនចេះទេចឹងក្រៅពីភាសាខ្មែរតើមីងមានចេះភាសាអីផ្សេងទៀតទេមីង?

ខ. មីងមិនចេះទេ

ក. ចុះមីងបានរៀនថ្នាក់ទីប៉ុន្មានដែរមីងកាលពីជំនាន់នោះ?

ខ. អត់អត់បានរៀនទេ

ក. អត់បានរៀនម៉ង់ហោសមីងចុះមីងមានមិត្តភក្តិស្និទ្ធិស្នាលធំធាត់ជាមួយគ្នាតាំងពីតូចមករហូតមកដល់អាឡូវហាសមីងដូចជាមានទេមីង?

ខ. អត់មានទេ

ក. ប៉ុន្តែកាលពីតូចមានអត់មីង?

ខ. អត់មាន

ក. តាំងពីតូចមកក៏អត់មានដែរ ហើយចឹងមីងមានចងចាំសាច់រឿងណាជាមួយមិត្តភក្តិរបស់មីងធម្មតាៗតាំងពីតូចមីងមានចងចាំជាមួយពួកគាត់តាំងពីនៅតូចៗមកហាសមីងមីងមានចងចាំទេ?

ខ. មានតែមិត្តភក្តិមានតែមានកូនហើយមានប៉ុន្តែអាឡូវនៅឆ្ងាយពីគ្នាអស់ហើយ

ក. ចុះពួកគាត់មានធ្វើអីគេខ្លះជាមួយមីងកាលមិត្តភក្តិរបស់មីង?

ខ. គាត់ដូចថាគាត់នៅជិតគ្នាចឹងទៅពួកគាត់បបួរគ្នាទៅរកសុីលក់ដូរអីចឹងហាសណាស់តែអាឡូវបានបែកពីគ្នាឆ្ងាយអស់ហើយកាលពីនៅតូចៗមិនមានទេ

ក. ចឹងដូចជាមីងធ្លាប់ធ្វើការងារអីគេខ្លះនៅក្នុងជីវិតរបស់មីងហាសមីង?

ខ. មីងធា្លប់ទេរកសុីនឹងតាំងពីតូចមក

ក. ចឹងមីងរកសុីមករហូត?

ខ. មីងចេះតែរកសុីមីងមិនដែរចេះធ្វើស្រែមិនដែរចេះអីផងចេះតែលក់ដូរសំរាប់ចិញ្ចឹមជីវិត

ក. ចឹងមានន័យថាតាំងពីតូចរហូតមកដល់អាឡូវមកមីងគឺមីងរកសុីរហូតម៉ង់ហោសមីងមិនដែរទៅធ្វើការងារអីផ្សេងៗអត់មានទេណមីងណ?

ខ. អត់មាន

ក. ចុះមីងគិតថាតាំងពីតូចរហូតមកដល់អាឡូវនឹងមីងគិតថាមីងមានការផ្លាស់ប្ដូរអីគេខ្លះដែរសំរាប់នៅក្នុងជីវិតរបស់មីងហាសមីងដូចជាមីងតាំងពីតូចរហូតមកដល់អាឡូវហាសមីងមីងគិតថាមីងផ្លាស់ប្ដូរក្នុងជីវិតរបស់មីងស្អីគេខ្លះដែរមីងហើយមានការរីកចំរើនបានអីគេខ្លះ?

ខ. តាំងពីតូចរហូតមកដល់សព្វថ្ងៃហាសមីងធ្លាប់ជីវិតរស់នៅចឹងហាសណាស់ជីវិតយើងរស់នៅតាំងពីតូចរហូតមកដល់សព្វថ្ងៃមានតែការធ្លាក់ចុះៗតែប៉ុណ្ណឹង

ក. អូមានការធ្លាក់ចុះហោសមីង?

ខ. មានការធ្លាក់ចុះនឹងហើយមានការឡើងធ្លាក់ៗបើមីងឈឺមិនឈប់ផងបានអីវាកុំអោយតែមានបញ្ហាទៅបានទេប៉ុណ្ណឹងទៅវាគ្រាន់ហើយ

ក. ចុះមីងចូលចិត្តម្ហូបអីគេខ្លះរឺល្បែងអីគេដែរចូលចិត្តលេងមីងគិតថាម្ហូបអីដែរមីងចូកចិត្តជាគេ?

ខ. មីងគិតថាមីងចូលចិត្តមីងនឹកឃើញម្ហូបអីមីងនឹកឃើញចឹងទៅមីងទិញយកមកហូបចឹងទៅ

ក. ចឹងមីងគិតថាតាំងពីតូចរហូតមកដល់អាឡូវមីងនៅតែចូលចិត្តម្ហូបនឹងខឹងហាសណាស់មីងគិតថាម្ហូបអីដែរមីងចូលចិត្ត ចូលចិត្តតែស្រមៃនឹកឃើញដល់វាចឹងហាស

ខ. ច្រើនតែសំលម្ជូរអីចឹងទៅ

ក. ស្លម្ជូរហោសមីង

ខ. ស្លម្ជូរ ស្លកកូរអីចឹងទៅ

ក. រួចចុះល្បែងអីគេដែរមីងគិតថាមីងចូលចិត្តតាំងពីក្មេងមករហូតមកហាសមីងដែរមីងគិតថាមីងចូលចិត្តលេងហាស?

ខ. បើតាំងពីក្មេងមកមីងមិនដែរចេះលេងល្បែងអីផងនឹង?

ក. អត់ទេដូចជាល្បែងប្រជាប្រិយ៍អី?

ខ. អូល្បែងប្រជាប្រិយ៍អីមានខែចូលឆ្នាំមានខែអីនឹងហោស?

ក. បាទនឹងហើយ

ខ. មីងចូលចិត្តលេងរាំចោលឈូងចោលអីចឹងទៅ

ក. ចុះមីងមានចូលចិត្តលេងចោលឈូង ប៉ោសអង្គុញ ទាញព្រាតរីក៏ល្បែងអីផ្សេងតាមវត្តចឹងហាសមីង?

ខ. ណែមីងចេះតែលេងរាំអីចឹងទៅវាសប្បាយ

ក. ចុះមីងពេលមីងលេងតើមីងលេងជាមួយនរណាគេដែរមីង?

ខ. លេងជាមួយមិត្តភក្តិនៅខែចូលឆ្នាំបុណ្យទានដូចស្គាល់ដូចសុីអ៊ាវអែងអីចឹងទៅណា

ក. រួចចុះមីងមីងមានចងចាំបទចំរៀងណាដែរមីងគិតថាមីងរៀនតាំងពីតូចរហូតមកដល់អាឡូវហាសមីងតើមីងមានចងចាំនៅបទចំរៀងណាមួយអត់?

ខ. បើមីងមិនចេះច្រៀងផង

ក. មីងមិនចេះច្រៀងទេចឹងមីងមិនចូលចិត្តច្រៀងទេ ចឹងតើមាននរណាម្នាក់នៅក្នុងក្រុមគ្រួសារចេះលេងឧបករណ៍ខ្មែររឺឧបករណ៍អីអត់មីង?

ខ. បងប្អូនកូនចៅមីងគ្មាននរណាចេះលេងអីទេសូម្បីតែកូនក៏មិនដឹងដែរ

ក. ចុះបងប្អូនមីងក៏មិនចេះដែរអត់មាននរណាគេចេះលេងឧបករណ៏ខ្មែររឺឧបករណ៍ភ្លេងអីទេណ?

ខ. អត់ចេះទេ

ក. ចុះផ្ទះរបស់មីងមានលក្ខណះយ៉ាងម៉េចដែរតាំងពីតូចរហូតដល់អាឡូវហាសផ្ទះរបស់មីងហាសពីតូចនឹងម៉េច ហើយអាឡូវនឹងម៉េច?

ខ. ផ្ទះយើងនៅនឹងមែន?

ក. ផ្ទះយើងនៅនឹងហាស

ខ. ពីតូចនឹងមកកាលពីមីងនៅក្មេងមីងមានផ្ទះមានសំបែងនៅតែដល់ពេលអាឡូវសំរាប់ផ្ទះនៅមីងជួលគេចឹង

ក. អូជួលគេតែផ្ទះនឹងមានលក្ខណះយ៉ាងម៉េចដែរមីងកាលពីមីងនៅតាំងពីតូច?

ខ. លក្ខណះយើងនៅជាគ្រួសារអីចឹងហាស3-4នាក់ម៉ែកូនគឺថាម៉ាទូលាយនៅម៉ង់គឺម៉ាល្មមនៅចឹងហាស

ក. បាទមីងហើយមីងគិតថាផ្ទះរបស់មីងហាសគិតថានរណាគេជាអ្នកសាងសងអោយមីង?

ខ. គឺមីងដូចថាគំនិតមីងជាអ្នករកពេលដែរមីងមេម៉ាយហាសមីងរកលុយបានចឹងហាសគិតថាសាងសងគិតថាពឹងផ្អែកអោយគេជួយរួចអោយលុយគេអោយអីចឹងហាស តែដល់ពេលសព្វថ្ងៃមីងមិនមានអីទេមីងលក់អស់ហើយ

ក. ប៉ុន្តែនៅពេលដែរមីងចង់និយាយថាមីងធ្វើផ្ទះធ្វើអីនឹងមីងជួលគេធ្វើនឹងមីងមានដឹងថាតើគេយកឧបករណ៍អីគេខ្លះសំរាប់ធ្វើផ្ទះនឹងទេមីង?

ខ. មានអីយើងធ្វើផ្ទះឈើមានអីយើងមានតែកាំបិត នឹងរណាតែប៉ុណ្ណឹងមានអីថែមតិចតួចទៀត

ក. ចុះមីងមានជំនាន់អីគេខ្លះដែរមីងគិតថាជាជំនាន់មួយដែរសំរាប់ធ្វើនៅក្នុងក្រុមគ្រួសាររបស់មីង មានជំនាន់លក្ខណះដូចជាវេញវ័រ

ខ. មីងអាឡូវមីងមានជំនាន់អីអាឡូវពីមុនមកមីងចេះតែដេរ មីងចេះត្បាញចេះអីទៅតែអាឡូវអត់មានអីទេ

ក. តែតាំងពីតូចរហូតដល់អាឡូវមីងចេះដេរនឹងចេះត្បាញមែនទេមីងមីងមានចេះអីផ្សេងអីក្រៅពីនឹងទៀតទេមីង?

ខ. អត់ទេមានតែចេះត្បាញចេះដេរ ចេះដេរនឹងចេះបានតែដេរទេ ដេរលក្ខណះថាដូចជាមសសត្វ ដូចជាចំលាក់អោយគេ បើអាវមីងមិនចេះដេរទេ

ក. អូមីងចេះដេរអាលក្ខណះដូចជាក្បាច់រូបចំលាក់អីចឹងអោយគេនឹងមែន ចុះមីងអាចប្រាប់ខ្ញុំបានថាមីងធ្លាប់ជួបទុក្ខលំបាកអីគេខ្លះនៅក្នុងជីវិតរបស់មីងហាសមីងបានឆ្លងកាត់អីលំបាកអីគេខ្លះនៅក្នុងជីវិតរបស់មីងតាំងពីតូចរហូតដល់អាឡូវហាសមីង?

ខ. តាំងពីតូចរហូតដល់អាឡូវមីងធា្លប់ពិបាកច្រើនធ្លាប់ពិបាកហាសពីតូចមកយើងដូចថាយើងពីបាកមែនប៉ុន្តែវាមិនពិបាកដូចថាឈឺស្កាត់អីដូចសព្វថ្ងៃទេយើងពិបាកតែចិត្តពិបាកតែកំលាំងទេតែដល់ពេលសព្វថ្ងៃយើងពិបាកដូចថារៀងពិបាកចិត្តហើយ រៀងពិបាកកំលាំងហាសដូចថាវាឈឺច្រើនតែប៉ុណ្ណឹង

ក. បាទមីងចុះតើមីងឆ្លងកាត់វាដោយរបៀបណាដែរមីង?

ខ. ឆ្លងកាត់ដូចថាសព្វថ្ងៃមីងពិបាកដោយសារឈឺ នឹងរស់ដោយសារថ្នាំតែអញ្ចឹងមីងពិបាក ដូចថាពិបាកច្រើន

ក. ហើយចុះមីងមានបទាំពិសោធន៍ល្អៗអីគេខ្លះនៅក្នុងជីវិតរបស់មីងដែរមីងគិតថាដូចជារៀបអាពាហ៍ពិពាហ៍ រឺមួយការកូនចៅរឺដូចជាមានកម្មវិធីអីផ្សេងៗចឹងហាសមីងមានអីគេខ្លះដែរមានភាពការជួបល្អរបស់មីងនៅក្នុងជីវិតរបស់មីងហាស គិតថាធ្វើអោយមីងសប្បាយចិត្ត?

ខ. មីងមិនទាន់យល់សំនួរទេ?

ក. ចង់និយាយថាមិញខ្ញុំនិយាយពីការលំបាកមែនទេមីងមានការជួបការលំបាកអីគេខ្លះនៅក្នុងជីវិតរបស់មីងហាស​ តែអាឡូវមីងមានជួបការសប្បាយអីគេនៅក្នុងចិត្តដែរមីងគិតថាធ្វើអីគេមួយដែរធ្វើអោយមីងសប្បាយចិត្តចឹងហាសតាំងពីតូចរហូតមកដល់អាឡូវហាសមីងមានអីដែរថាធ្វើអោយមីងសប្បាយចិត្ត

ខ. ដូចថាគឺនិយាយពីរឿងសប្បាយវិញដូចកូនវាមិនសូវដែរធ្វើអោយមីងពិបាកប៉ុណ្ណាទេនៅក្រុមគ្រួសារមានតែប៉ុណ្ណឹងទេ

ក. បាទចុះមីងតាំងពីក្មេងរហូតមកដល់អាឡូវហាសមីងមានធ្លាប់សង្ឃឹមថាមីងមានចង់ធ្វើអីគេនៅពេលដែរធំឡើងហាសមីង ចង់និយាយថាកាលពីមីងនៅពីក្មេងហាសមីងមានធ្លាប់មានក្ដីសង្ឃឹមអីមួយថាធំឡើងមីងចង់ធ្វើអីគេមួយលក្ខណះថាដូចជាជាងកាត់ដេរ រឺមួយធ្វើគ្រូពេទ្យរឺមួយក៏ធ្វើធ្វើអី?

ខ. មីងមិនដែរមានគំនិតថាមីងចង់ធ្វើអីផងបើមីងអត់លុយ អត់មានលុយចឹងមីងមិនដែរមានគំនិតថាអូសថាចង់ទៅធ្វើជាជាងកាត់ដេរ ទៅធ្វើគ្រូពេទ្យ មីងដូចថាមានគំនិតចង់តែលក់ចង់តែរកសុីចឹងហាសធ្វើម៉េចអោយតែបានលុយយកមកចិញ្ចឹមប្អូន នឹងចិញ្ចឹមកូនចឹងហាសណាស់ចឹងមីងមានគំនិតតែប៉ុណ្ណឹងសំរាប់មីងហាស

ក. ចុះមីងមិនមានគំនិតអីផ្សេងទៀតក្រៅពីនឹងអីនឹងទៀតទេណមីង?

ខ. អត់មានទេ

ក. ចឹងបើសិនជាមីងអាចផ្ដាំប្រាប់ទៅកាន់កូនចៅជំនាន់ក្រោយរបស់មីងហាសតើមីងចង់ផ្ដាំអីគេខ្លះទៅកាន់ពួកគាត់ដែរមីងគិតថាចង់ផ្ដែផ្ដាំទៅកូនចៅជំនាន់ក្រោយអោយពួកគាត់បានដឹងហាស ឧទាហរណ៍ថាបើកូនចៅរបស់មីងគាត់នៅតូចរហូតដល់គាត់ធំឡើងហាសតើមីងគិតថាចង់ផ្ដាំអីគេខ្លះទៅពួកគាត់ចឹងហាស

ខ. មីងចង់ផ្ដាំថាដូចជាកូនក៏ដោយចៅក៏ដោយ ធ្វើម៉េចកូនអោយចេះសន្សំទៅ នឹងប្រឹងរកសុីកំអោយពិបាកដូចម៉ែនឹងប្រឹងរៀនចឹងហាសសំរាប់មីងមានតែប៉ុណ្ណឹង

ក. អូចឹងតើមីងមានអីចង់ផ្ដែផ្ដាំអីផ្សេងទៀតទេមីង តើមីងមានចង់ផ្ដាំទៅកូនមីងថាពេលដែរគាត់ធំឡើងតើចង់អោយគាត់ធ្វើអីគេរឺមួយក៏ចង់ធ្វើអីផ្សេងទៀតអត់?

ខ. ចង់អោយកូនរៀនអោយចប់ ចង់អោយកូនរៀនអោយចៅប្រឹងរៀនចឹងទៅ អោយចៅប្រឹងរៀនអោយកូនប្រឹងរៀននឹងអាងមានការងារធ្វើល្អៗដើម្បីបានលុយមានលុយមានអី កុំអោយពិបាកដូចម៉ែ

ក. ចឹងជាចុងក្រោយខ្ញុំសូមអរគុណមីងច្រើនដែរមីងបានពិភាក្សាជាមួយខ្ញុំហើយខ្ញុំនឹងយកប្រវត្តិរបស់មីងទៅដាក់ទុកដើម្បីសំរាប់ដំកុលទុកនៅសកលវិទ្យាល័យដើម្បីអោយគេរក្សាទុកប្រវត្តិមីងចឹងហាសមីងចឹងជាចុងក្រោយខ្ញុំអរគុណមីងដែរបានអោយខ្ញុំមកពិភាក្សានឹងបានសំភាសន៍មួយនឹងផងដែរមីង៕៕៕